Урыҫ драма театрының 30 ‑ сы йй. спектаклдәрендә муз. яҡтан биҙәү м ‑ н Л.Н.Сушкова , һуғыштан һуңғы осорҙа шулай уҡ Т.Ш.Кәримов , Рәхимов , 70 ‑ се йй. башынан Ғәзизов , А.Т.Кәримов , С.С.Миролюбов , Хәсәнов , 1985 йылдан алып Дауытов , Иҙелбаев , С.Ә.Низаметдинов , Р.Р.Сәғитов , И.И.Хәлилов , М.Х.Әхмәтов һ.б. шөғөлләнә . Ф.Дюмануар һәм А.Деннериҙың “ Дон Сезар де Базан ” комедияһына А.Т.Кәримовтың , Б.Брехттың “ Кураж әсә һәм уның балалары ” ( “ Мамаша Кураж и её дети ” ) драмаһына Ғәзизовтың , А.Н.Толстойҙың “ Ҡарлуғасым ” ( “ Касатка ” ) комедияһына Л.Казакова һәм В.Сенчиллоның музыкаһы тәрән хис ‑ тойғолар тыуҙырыуы , сағыу образдары м ‑ н айырыла . 1990 йй. аҙағында — 2000 йй. музыка , пластика , художестволы биҙәлештең үҙ ‑ ара берләшеүе синтетик типтағы спектаклдәр өсөн хас : Островскийҙың “ Ҡарһылыу ” ( “ Снегурочка ” ) , Л.Н. Разумовскаяның “ Һеҙҙең һеңлегеҙ һәм әсирегеҙ ... ” ( “ Ваша сестра и пленница ... ” ) , Ғ.Ғ.Шафиҡовтың “ Ҡара юрға ” ( “ Чёрный иноходец ” ; бөтәһендә лә төрлө авторҙарҙың муз. әҫәрҙәре ҡулланылған ) спектаклдәре .